**Zápisnica**

z deviateho zasadnutia Obecného zastupiteľstva v Rúbani, konaného

dňa 27. novembra 2019 o 1700 hodine na Obecnom úrade v Rúbani

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňujú 4 poslanci, takže zasadnutie je uznášaniaschopné. Poslanec Ing. Zoltán Tamašek sa zasadnutia obecného zastupiteľstva nezúčastnil z dôvodu zahraničnej pracovnej cesty.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Stanovisko hlavného kontrolóra obce Rúbaň k návrhu rozpočtu obce Rúbaň na roky 2020-2022
5. Návrh rozpočtu obce Rúbaň na rok 2020 a viacročného rozpočtu obce Rúbaň na roky 2020-2022
6. Návrh na VI. úpravu rozpočtu obce Rúbaň na rok 2019
7. Zápisnica č. 2 /2019 zo zasadnutia vyraďovacej a likvidačnej komisie
8. Slovenský pozemkový fond – majetkovoprávne vysporiadanie pozemkov v intraviláne obce Rúbaň
9. Nadobudnutie nehnuteľností do vlastníctva obce z titulu kúpy
10. Žiadosť o predĺženie Zmluvy o nájme bytu
11. Rôzne
12. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

 Predsedujúca určila za zapisovateľku Helenu Kanyicskovú a za overovateľov zápisnice určila Bc. Líviu Šámšonovú a PaedDr. Krístínu Pócsovú.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie Imricha Petríka, Zoltána Ešeka a Bc. Líviu Šámšonovú.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**4/ Stanovisko hlavného kontrolóra obce Rúbaň k návrhu rozpočtu obce Rúbaň na roky 2020-2022**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Stanovisko hlavného kontrolóra obce Rúbaň k návrhu rozpočtu obce Rúbaň na roky 2020-2022, ktorý tvorí prílohu zápisnice pod písmenom C. Hlavná kontrolórka obce, Marta Zubnárová uviedla, že podľa § 18f zákona č. 369/1990 Zb. o obecnom zriadení v znení neskorších predpisov hlavný kontrolór obce vypracúva stanovisko k návrhu rozpočtu obce pred jeho schválením v obecnom zastupiteľstve. Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č. 76** zo dňa **27.11.2019**

Obecné zastupiteľstvo v Rúbani

**berie na vedomie**

Stanovisko hlavného kontrolóra obce Rúbaň k návrhu rozpočtu obce Rúbaň na rok 2020 a viacročného rozpočtu obce Rúbaň na roky 2020-2022

**5/ Návrh rozpočtu obce Rúbaň na rok 2020 a viacročného rozpočtu obce Rúbaň na roky**

**2020-2022**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh rozpočtu obce Rúbaň na rok 2020 a viacročného rozpočtu obce Rúbaň na roky 2020-2022, ktorý tvorí prílohu zápisnice pod písmenom D. Rozpočet obce je základným finančným nástrojom finančného hospodárenia obce v príslušnom rozpočtovom roku. Pri zostavovaní návrhu rozpočtu boli striktne dodržané príslušné ustanovenia zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. V zmysle § 9 ods. 2 zákona č. 369/1990 Zb. o obecnom zriadení v znení neskorších predpisov musí byť rozpočet obce zverejnený najmenej na dobu 15 dní pred rokovaním obecného zastupiteľstva na úradnej tabuli obce, webovom sídle obce a na centrálnej elektronickej úradnej tabuli. Návrh rozpočtu bol na úradnej tabuli obce,  na webovom sídle obce a na centrálnej elektronickej úradnej tabuli zverejnený dňa 11.11.2019. Obyvatelia obce sa k návrhu nevyjadrili respektíve nepredložili žiadne pripomienky.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Imrich Petrík, poslanec:*

* *dopyt k bežným výdavkom na položke 0111- Výkonné a zákonodarné orgány, popis položky 637 služby, nárast v porovnaní s rokom 2019*

*Ing. Štěpánka Zacharová, starostka: predpokladajú sa zvýšené výdavky v súvislosti s plnením zmluvy o poskytnutí právnych služieb v trestnej veci vedenej na Okresnom súde Nové Zámky, v ktorej Obec Rúbaň vystupuje v procesnom postavení poškodeného.*

Starostka obce sa uistila, že k predloženým návrhom uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **77** zo dňa **27.11.2019**

Obecné zastupiteľstvo v Rúbani

**1. schvaľuje**

1. zostavenie a predkladanie rozpočtu obce Rúbaň na rok 2020 bez programovej štruktúry
2. rozpočet obce Rúbaň podľa prílohy na rok 2020 v zmysle § 11 ods. 4 zákona č. 369/1990 Zb. o obecnom zriadení

**2. berie na vedomie**

 viacročný rozpočet obce Rúbaň na roky 2020-2022

**6/ Návrh na VI. úpravu rozpočtu obce Rúbaň na rok 2019**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Návrh na VI. úpravu rozpočtu obce Rúbaň na rok 2019, ktorý tvorí prílohu zápisnice pod písmenom E. Rozpočet obce je základným finančným nástrojom finančného hospodárenia obce v príslušnom rozpočtovom roku. Návrh na VI. úpravu rozpočtu Obce Rúbaň na rok 2019 je vypracovaný v súlade so zákonom č. 583/2004 Z. z. o rozpočtových pravidlách územnej samosprávy. Pri vypracovaní návrhu bolo zohľadnené očakávané plnenie rozpočtu na rok 2019 a na základe týchto skutočností je navrhnutá táto zmena.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Imrich Petrík, poslanec:*

* *dopyt k položke 0660 632 Bývanie a občianska vybavenosť*
* *dom smútku tiež potrebuje rekonštrukciu*

*Erika Csölleová, prednostka úradu:*

* *ide o presmerovanie rozpočtovaných výdavkov na réžiu v budove základnej školy*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **78** zo dňa **27.11.2019**

Obecné zastupiteľstvo v Rúbani

**schvaľuje**

VI. úpravu rozpočtu Obce Rúbaň na rok 2019 s dodatkom podľa prílohy

**7/ Zápisnica č. 2 /2019 zo zasadnutia vyraďovacej a likvidačnej komisie**

Starostka obce, Ing. Štěpánka Zacharová konštatovala, že poslancom obecnéhozastupiteľstva bol doručený materiál – Zápisnica č. 2 /2019 zo zasadnutia vyraďovacej a likvidačnej komisie, ktorý tvorí prílohu zápisnice pod písmenom F. Vyraďovacia a likvidačná komisia pri prerokovaní jednotlivých návrhov na vyradenie postupovala podľa Smernice vyraďovacej a likvidačnej komisie schválenej uznesením obecného zastupiteľstva č. 154 zo dňa 24.09.2012 a účinnej odo dňa 24.09.2012. Jedná sa o majetok, ktorý je pre obec už nepotrebný, obec ho nepoužíva respektíve už neplní účel stanovený pri jeho zaradení.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Imrich Petrík, poslanec:*

* *dopyt k vyradeným monitorom*

*Ing. Štěpánka Zacharová, starostka obce*

* *základná škola v Strekove vrátila monitory z dôvodu ich opotrebenia, po ich vyradení by sa v prípade záujmu mohli predať*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **79** zo dňa **27.11.2019**

Obecné zastupiteľstvo v Rúbani

**1. berie na vedomie**

Zápisnicu zo zasadnutia vyraďovacej a likvidačnej komisie zo dňa 21.11.2019

**2. schvaľuje**

Návrh na vyradenie prebytočného a neupotrebiteľného majetku obce číslo S2019/00024-034 zo dňa 19.11.2019

**8/ Slovenský pozemkový fond – majetkovoprávne vysporiadanie pozemkov v intraviláne obce Rúbaň**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Slovenský pozemkový fond – majetkovoprávne vysporiadanie pozemkov v intraviláne obce Rúbaň, ktorý tvorí prílohu zápisnice pod písmenom G. Slovenský pozemkový fond dňa 12.11.2019 Obci Rúbaň doručil výzvu na majetkovoprávne vysporiadanie. Jedná sa o pozemky, ktoré sa nachádzajú v intraviláne obce pod obecnými stavbami, cestami, chodníkmi a verejnou zeleňou, ktoré sú v správe SPF. Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Imrich Petrík, poslanec:*

* *odporúča zistiť možnosť majetkovoprávneho vysporiadania parcely číslo 863/10, ktorá je v správe SPF a nachádza sa v areáli „Stavba“*

*Ing. Štěpánka Zacharová, starostka obce:*

* *informácie v súvislosti s možnosťou majetkovoprávneho vysporiadania parcely číslo 863/10 predloží na najbližšom zasadnutí obecného zastupiteľatva*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **80** zo dňa **27.11.2019**

Obecné zastupiteľstvo v Rúbani

1. **berie na vedomie**

informácie v súvislosti s možnosťou majetkovoprávneho vysporiadania pozemkov vo vlastníctve SLOVENSKÉHO POZEMKOVÉHO FONDU, Búdkova č. 36, 817 15 Bratislava nachádzajúcich sa v intraviláne obce Rúbaň

1. **schvaľuje**

predložiť SLOVENSKÉMU POZEMKOVÉMU FONDU, Búdkova č. 36, 817 15 Bratislava žiadosť o delimitáciu pozemku vedeného pre kataster územia obce Rúbaň na liste vlastníctva č. 1359 ako parcela registra E, parcelné číslo 830/1 vo výmere 908 m2, druh pozemku – orná pôda, kód umiestnenia pozemku 1 – pozemok je umiestnený v zastavanom území obce, z dôvodu, že táto nehnuteľnosť je priľahlou nehnuteľnosťou k nehnuteľnostiam vo vlastníctve obce evidovaných na liste vlastníctva č. 1 pre kataster územia obce Rúbaň ako:

1. pozemok parcela registra C, parcela číslo 830/1 – ostatná plocha vo výmere 18721 m2, kód spôsobu využívania 30 - pozemok, na ktorom je ihrisko, štadión, kúpalisko, športová dráha, autokemp, táborisko a iné, kód umiestnenia pozemku 1 – pozemok je umiestnený v zastavanom území obce
2. stavba so súpisným číslom 415 na parcele číslo 830/5, druh stavby 19, popis stavby budova pre šport, kód umiestnenia stavby 1 – stavba postavená na zemskom povrchu
3. **vyhlasuje,**

že nehnuteľnosti evidované na liste vlastníctva č. 1 pre kataster územia obce Rúbaň ako:

1. pozemok parcela registra C, parcela číslo 830/1 – ostatná plocha vo výmere 18721 m2, kód spôsobu využívania 30 - pozemok, na ktorom je ihrisko, štadión, kúpalisko, športová dráha, autokemp, táborisko a iné, kód umiestnenia pozemku 1 – pozemok je umiestnený v zastavanom území obce
2. stavba so súpisným číslom 415 na parcele číslo 830/5, druh stavby 19, popis stavby budova pre šport, kód umiestnenia stavby 1 – stavba postavená na zemskom povrchu

sú vo vlastníctve obce Rúbaň, boli vybudované z vlastných prostriedkov pred účinnosťou zákona č. 138/1991 Zb. o majetku obcí v znení neskorších predpisov, slúžia na verejnoprospešné účely a uvedené nehnuteľnosti sú priľahlé k nehnuteľnosti vo vlastníctve SLOVENSKÉHO POZEMKOVÉHO FONDU, Búdkova č. 36, 817 15 Bratislava vedenej na liste vlastníctva č. 1359 ako parcela registra E, parcelné číslo 830/1 vo výmere 908 m2, druh pozemku – orná pôda, kód umiestnenia pozemku 1 – pozemok je umiestnený v zastavanom území obce umiestenie pozemku

**9/ Nadobudnutie nehnuteľností do vlastníctva obce z titulu kúpy**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Nadobudnutie nehnuteľností do vlastníctva obce z titulu kúpy, ktorý tvorí prílohu zápisnice pod písmenom H. Na základe predloženého návrhu na odkúpenie rodinného domu so súpisným číslom 32 a k nemu patriacich nehnuteľností do vlastníctva obce na ostatnom zasadnutí obecného zastupiteľstva sa začali robiť úkony na odkúpenie nehnuteľností do vlastníctva obce.

Dôvod:

* konzistentný, ucelený areál vo vlastníctve obce,
* dlhodobá perspektíva na vybudovanie denného stacionára respektíve zariadenia pre seniorov

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 3/0/1*

**U z n e s e n i e** Obecného zastupiteľstva v Rúbani **č**. **81** zo dňa **27.11.2019**

Obecné zastupiteľstvo v Rúbani

1. **súhlasí**

s nadobudnutím nehnuteľností z titulu kúpy do vlastníctva obce vedené pre k. ú. Rúbaň  na LV č. 173 ako parcely registra „C“ evidované na katastrálnej mape ako:

* parcela číslo  31/2 – zastavená plocha a nádvorie vo výmere  500 m2
* parcela číslo 33 – záhrada vo výmere 422 m2
* parcela číslo 31/2 – rodinný dom súpisné číslo 32
1. **schvaľuje**

kúpnu cenu vo výške 7500 EUR

1. **poveruje**

starostku obce uzatvoriť kúpnu zmluvu o prevode nehnuteľností vedených pre k. ú. Rúbaň  ako parcely registra „C“ evidované na katastrálnej mape ako:

* parcela číslo  31/2 – zastavená plocha a nádvorie vo výmere  500 m2
* parcela číslo 33 – záhrada vo výmere 422 m2
* parcela číslo 31/2 – rodinný dom súpisné číslo 32

do vlastníctva obce

**10/ Žiadosť o predĺženie Zmluvy o nájme bytu**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Žiadosť o predĺženie Zmluvy o nájme bytu, ktorý tvorí prílohu zápisnice pod písmenom I. Obec Rúbaň prenajíma Jozefovi Szlávikovi nehnuteľnosť za účelom bývania na základe uzatvorenej Nájomnej zmluvy. Nájomná zmluva bola uzatvorená na dobu určitú do 31.12.2019. Menovaný žiada o predĺženie platnosti uvedenej zmluvy do 31.12.2020.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **82** zo dňa **27.11.2019**

Obecné zastupiteľstvo v Rúbani

**schvaľuje**

Dodatok č. 1/2019 k Nájomnej zmluve uzavretej medzi účastníkmi: Obec Rúbaň a Jozef Szlávik, bytom Rúbaň 200

**11 Rôzne**

Starostka obce, Ing. Štěpánka Zacharová podala tieto informácie:

V súvislosti s havarijným stavom mosta ponad potok Paríž a plánovanou čiastočnou uzávierkou miestnej komunikácie sa na podnet našej obce dňa 30.10.2019 konalo miestne šetrenie za účasti kompetentných zástupcov Okresného dopravného inšpektorátu Okresného oddelenia Policajného zboru v Nových Zámkoch.  Riešiteľom projektu organizácie dopravy je obchodná spoločnosť STOMON s.r.o. so sídlom v Nových Zámkoch. Projekt organizácie dopravy bol zaslaný na pripomienkovanie 17 dotknutým subjektom.

Dňa 26.10.2019 sme privítali našich novorodencov. Oslava sa konala v obradnej miestnosti kultúrneho domu.

Dňa 7.11.2019 sa v poradí po štvrtýkrát distribuovali balíčky potravinovej pomoci pre poberateľov dávky v hmotnej núdzi.

Dňa 7.11.2019 nás navštívili žiaci 6. ročníka strekovskej základnej školy a poprosili nás o poskytnutie materiálu o osobnostiach obce Rúbaň. Bola to veľmi milá návšteva.

Dňa 13.11.2019 sa konalo na Obecnom úrade vo Dvoroch nad Žitavou pracovné stretnutie MAS Dvory a okolie. Obsahom stretnutia bola príprava a spracovanie žiadosti o nenávratné finančné prostriedky z PPA.

Dňa 17.11.2019 sa na Rímskokatolíckej fare v Dubníku konalo slávnostné odovzdanie zrekonštruovanej fary za účasti všetkých osôb, ktoré sa pričinili o jej znovuzrodenie. Podujatie sa začalo slávnostnou sv. omšou, ktorú celebroval biskup z Maďarska. Podujatia sa zúčastnil aj Soltész Miklós, zástupca Úradu vlády Maďarska.

Dňa 21.11.2019 sme sa zúčastnili školenia k odbornej príprave vedúcich výdajní odberných oprávnení k hospodárskej mobilizácii. Školenie bolo organizované Okresným úradom v Nových Zámkoch.

Dňa 25.11.2019 sa konalo zasadnutie Regionálneho združenia miest a obcí Slovenska Novozámockej Štúrovskej a Šurianskej oblasti. Obsahom stretnutia bolo aj rapídne zvýšenie cien za zber a uloženie komunálneho odpadu v roku 2020.

Už sme začali s prípravou organizačno-technického zabezpečenia parlamentných volieb.

Rada vlády SR pre prevenciu kriminality neschválila Projekt na dotáciu v oblasti prevencie kriminality na rok 2019 predložený našou obcou.

Slovenská agentúra životného prostredia Slovenskej republiky vypísala výzvu v rámci Programu obnovy dediny na rok 2020. Maximálna výška dotácie je 5000 EUR. Naša obec podala žiadosť o poskytnutie dotácie na projekt s názvom Oživenie verejného priestranstva v obci Rúbaň. V prípade úspešnosti, by dotácia bola použitá na obnovu hracích detských prvkov na športovom ihrisku.

Dňa 30.11.2019 sa uskutoční v budove kultúrneho domu hasičská zábava.

Dňa 6.12.2019 naša obec v spolupráci s učiteľkami materskej školy organizuje pre deti, ktoré navštevujú našu materskú školu, Mikulášske podujatie.

Objednali sme informačné vitríny, ktoré by mali slúžiť ako úradná tabuľa obce a dve lavičky do cintorína, ktoré budú umiestnené pod prístreškom k domu smútku.

Starostka obce dala priestor poslancom na tlmočenie nápadov, názorov.

*Imrich Petrík, poslanec:*

* *ako predseda kultúrnej komisie chce v nasledujúcom období vyvinúť aktívnejšiu činnosť komisie pri plánovaní obecných akcií,*
* *vytkol, že zo strany obce neboli oslovené na vystúpenie spevácke súbory obce (Fürjecskék, Nosztalgia) na podujatí venovanom seniorom, tradície vymiznú*
* *dopyt k termínu vianočného kultúrneho programu*

*Zoltán Ešek, poslanec:*

* *Mikulášske podujatie by malo konať v kultúrnom dome*

*PaedDr. Kristína Pócsová, poslanec:*

* *deti zo základnej školy v Strekove sa s radosťou zúčastnia svojim kultúrnym programom, s predstavením „Betlehem“ na vianočnom programe*
* *dopyt k zriadeniu klubu dôchodcov*

*Ing. Štěpánka Zacharová, starostka:*

* *plánovaný termín vianočného podujatia je 29.12.2019 a miestom konania by mal byť náš kostol,*
* *plánovaný termín nasledujúceho zasadnutia obecného zastupiteľstva: 13.12.2019 o 14.00 hod.*

*Bc. Lívia Šámšonová, poslanec:*

* *predložila návrh na zvýšenie poplatkov za TKO*

**12 /Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

Erika Csölleová Ing. Štěpánka Zacharová

prednostka úradu starostka obce

Overovatelia: Bc. Lívia Šámšonová

PaedDr. Kristína Pócsová

Zapisovateľka: Helena Kanyicsková